ઘડીભર તો કોઈ કંઈ જ ન બોલી શક્યું… પણ ધીરેધીરે લોકોએ પોતાના હાથમાં રહેલા ડાંગ પર પકડ જમાવી, તો કેટલાકે હાથમાં પથ્થરો ઉઠાવવા માંડ્યા ! પણ ભીડ બેકાબુ બની કાયદો હાથમાં લે એ પહેલા જ મેં તેમને શાંત પાડી એ ધુતારાને પોલીસમાં સોંપી દેવા સમજાવવા માંડ્યા. અને ઘડીભર પહેલા જ મારી વાતમાં વિશ્વાસ કરનારા ફરી એકવાર મારી સંમત થયા. ગામના ચાર જ્વાનીયાઓ તેને બાંધી પોલીસ સ્ટેશને લઇ ગયા. અને જતા જતા પણ પેલો મારી તરફ ફિક્કું હસ્યો, જાણે કહેતો ગયો, ‘જા, જીત્યો તું !’